《满江红 其十一》
宋代·刘克庄

畴昔胪传，仗下奏、祥云五色。何况是、西山弟子，鹤山宾客。

上帝照临忠义胆，老师付授文章脉。问此君、彷佛似何人，徂徕石。

园官菜，登盘碧。田舍米，翻匙白。懒投诗见素，寄书杓直。

德耀不嫌为隐髻，龟儿已解摇吟膝。有谁怜、给札老相如，家徒壁。

作者简介：刘克庄(1187～1269) 南宋诗人、词人、诗论家。字潜夫，号后村。福建莆田人。宋末文坛领袖，辛派词人的重要代表，词风豪迈慷慨。在江湖诗人中年寿最长，官位最高，成就也最大。晚年致力于辞赋创作，提出了许多革新理论。